
CONCLUZII: 


> Securitatea şi apărarea naţională a României nu mai pot fi rupte de securitatea 
Europei ca întreg. NATO este cea mai importantă alianță a lumii contemporane şi 
procesele de integrare europeană trebuie să ţină seama de această realitate. 
Eficiența şi modernizarea proceselor europene şi transatlantice trebuie să 
constituie priorităţi importante ale României, având în vedere potenţialul, ca şi 


prezintă o deosebită importanţă pentru Europa. 

Plasată în momentul de faţă între două zone cu potenţial ridicat de conflict 
(regiunea Balcanilor de Vest şi spaţiul ex-sovietic), România ar trebui să-şi 
coaguleze o strategie al cărei obiectiv central să fie reducerea neincrederii între 
spaţiul euro-atlantic şi european integrat şi cel postsovietic, supus unor tendinţe 
contradictorii. În acest sens, şi-ar putea pune la dispoziția NATO şi UE şi 
experienţele sale anterioare (nu întotdeauna defavorabile) din momente mai puţin 
polarizante, şi poziţia geografică ce nu trebuie evidenţiată doar în termeni 
geostrategici iluzorii, şi oportunităţile reale care încă mai există pentru politica 
românească în acel spațiu. 

1. Vulnerabilități şi ameninţări — precizări conceptuale 


Conceptele de pericol, amenințare, risc şi 
vulnerabilitate au fost definite de diverse teorii şi 
abordări doctrinare implicite şi explicite din 
domeniul securității, însă consensul nu pare a fi 
realizat. 

În dezbaterile iniţiate în cercurile experților şi 
în conținutul unor studii de securitate, întâlnim tot 
mai des, în ultima perioadă, expresia consacrată de 
ameninţări şi vulnerabilităţi globale. În această 
catalogare se încadrează categorii diverse, 
precum: 

- riscuri şi amenințări generate de spectrul şi 
efectele încălzirii globale, de macroexpansiunea 
economică nesistematizată şi necontrolată, ori de o 
viitoare lipsă globală a resurselor energetice; 

- vulnerabilități şi ameninţări generate de feno- 
menul migrației ilegale (care, în contextul redu- 
cerii distanțelor şi comprimării unor spații, dato- 
rită globalizării, tind să confere unor fluxuri regio- 
nale o tendință cvasiglobală); 

- vulnerabilități şi amenințări generate de 
activități ale unor reţele transnaționale de crimă 
organizată (care tind, de asemenea, să depăşească 
proporțiile unor continente sau spaţii geografice 
restrânse); 

- riscuri şi amenințări generate de tendința de 
extindere la scară globală a unor rețele teroriste; 

- riscuri şi amenințări generate de proliferarea 
armelor de distrugere în masă, îndeosebi cele 
bazate pe utilizarea tehnologiilor nucleare etc. 

Amenințarea are indicatori mult mai concreţi, 
reprezentând o declarare a unei intenții de a pe- 
depsi sau a răni o persoană, în special în cazul în 
care aceasta nu doreşte un semn sau o avertizare 
asupra unui posibil necaz, pericol etc. Din punct 
de vedere militar, analiza amenințării poate avea 
în vedere procesul continuu de compilare şi exa- 
minare a tuturor informaţiilor disponibile referi- 
toare la, de exemplu, potenţiale activități teroriste. 
O astfel de analiză va evidenția atât factorii 
existenței grupărilor teroriste, capacităţile, inten- 
tiile, istoria şi ţintele acestora, cât şi mediul de 
securitate în care operează forţele proprii”. 


Ameninţările se pot materializa prin atitudini, 
gesturi, acte, fapte care creează (conduc la) stări 
de dezechilibru şi instabilitate şi generează stări de 
pericol. Ameninţările pot fi identificate în raport 
cu natura (politică, economică, militară, socială, 
de mediu), forma (atitudini, gesturi, fapte, eveni- 
mente, fenomene, acțiuni umane), stadiul (latente, 
posibile, probabile, iminente) sau tipul lor (fățişe, 
mascate, mixte, violente, nonviolenteY. 

În domeniul politic, amenințările sunt definite, 
în mod tradiţional, în termeni de suveranitate, 
independenţă şi integritate teritorială. Obiectele de 
referință pot fi entități politice atât naționale, cât şi 
supranaţionale. De exemplu, suveranitatea este 
amenințată de punerea la îndoială a recunoaşterii, 
legitimităţii sau autorității guvernării, iar la nivel 
supranaţional, structurile internaționale sunt ame- 
nințate de situaţii ce subminează regulile, normele 
şi instituţiile ce le constituie. 

Ameninţările la adresa domeniului economic 
sunt dificil de identificat, fiind constituite de fac- 
tori ce subminează regulile, normele şi instituțiile 
sale componente, iar obiectele lor de referinţă sunt 
reprezentate, ca şi în cazul anterior, de o gamă 
largă de entităţi: de la regimurile economice speci- 
fice la piața globală. Ameninţările de natură eco- 
nomică sunt cu atât mai greu de identificat, cu cât 
multe din manifestările lor aparțin competiției 
economice acceptate, realităților economiei de 
piață, disproporțiilor economice fireşti şi nu sunt 
îndreptate în mod direct împotriva instituţiei-stat. 
În acelaşi timp, economiile naţionale fac parte, 
într-un anumit fel, din structura statului şi consti- 
tuie fundamentul acestuia. 

Obiectul de referință, în cazul domeniului 
social, este format din identități colective la scară 
largă, ce pot funcționa independent de stat (ex.: 
națiunile, religiile). Ele includ elemente ce se 
identifică, de obicei, cu componenta sociopsihică 
a puterii. Întrucât natura acestui obiect de referință 
este complexă şi specială, ierarhizarea amenin- 
țărilor în funcție de importanță şi intensitate 
reprezintă o sarcină dificilă. 


Mirela ATANASIU, doctorand al Universităţii Naţionale de Apărare „Carol I”. Este preocupată de 


domeniul ştiinţelor militare, fenomenelor de actualitate în prisma reglementărilor de drept 


internaţional 

Oricum, ele se întind de la gradul de acceptare 
socială a obiectivelor politice, până la conştiinţa 
de sine a unui popor. Societatea şi identitățile 
sociale se află în permanentă schimbare, ca 
răspuns la dezvoltările interne şi externe, astfel că 
unele dintre schimbări pot fi reprezentate de 
subiecți diferiți, cu interese diferite, ca amenințări 
sau ca evoluţii pozitive. 

În domeniul militar, obiectul de referință este, 
de obicei, puterea militară a statului, deşi se poate 
vorbi şi despre alte entități politice. Pentru multe 
dintre democraţiile avansate, apărarea statului a 
devenit funcția unică a forțelor armate, iar studiile 
tradiționale de securitate tind să considere toate 
problemele de natură militară ca fiind ameninţări 
la adresa securității. 

De asemenea, se poate vorbi şi despre amenin- 
țări în domeniul mediului înconjurător, unde gama 
obiectelor de referință variază de la entităţi relativ 
concrete (supraviețuirea anumitor specii sau 
menținerea anumitor tipuri de habitat) la probleme 
generale ale planetei şi ale omenirii. Trebuie 
subliniat faptul că majoritatea acestor obiecte de 
referință au la bază preocuparea referitoare la 
relația dintre specia umană şi restul biosferei în 
contextul atingerii unui nivel înalt de dezvoltare 
civilizațională. Este tot mai evident, de asemenea, 
că marile amenințări de natură ecologică nu mai 
pot fi rezolvate de un singur actor, ele impunând o 
colaborare internaţională tot mai pregnantă (de 
exemplu, Tratatul de la Kyoto). Se observă că, în 
delimitarea factorilor de risc, sunt aduse în prim- 
plan, cu precădere, elementele de ordin material 
(situaţii, împrejurări, conjuncturi). Astfel, riscurile 
intervin ca o stare de fapt, relaţie sau evoluţie a 
acestora, potenţată de anumite disfuncţii, vulnera- 
bilități sau (în anumite cazuri, în mod excepţional) 
de o succesiune de acțiuni şi activităţi în care 
intervin şi factori subiectivi, ce poate genera 
efecte de insecuritate sau chiar se poate materi- 
aliza prin ameninţări. 

Putem aprecia, prin urmare, că factorii de risc 
sunt preponderent imateriali, obiectivi, 
referindu-se la conjuncturile ce pot favoriza 
generarea unei amenințări ori a unui pericol. 
Totuşi, în anumite cazuri (de exemplu, riscul de 
producere a unei avarii, a unei catastrofe, 
pandemii etc.), poate să intervină şi factorul 
subiectiv, cel uman, care agravează conjuncturile 
(stările) induse sau produse de factorii obiectivi, 


materiali (de mediu, care exprimă un ansamblu de 
relații — politice, economice, militare, parametri de 
funcționare ai unor instalaţii, disfuncţii ale unor 
sisteme complexe etc.). 

În practică, este uneori dificil să se separe cu 
precizie riscurile de amenințări, având în vedere 
întrepătrunderea, în diversele domenii de activi- 
tate, a factorului material cu cel uman. În succe- 
siunea sistemic-evolutivă, pornind de la simplu la 
complex, pentru nevoi de analiză teoretică, putem 
opera cu distincția formală între aceste două 
concepte, având în vedere atât distincția dată de 
prezența sau absenţa factorului subiectiv (uman), 
respectiv a intenţiei, cât şi succesiunea lor logică: 
factori de risc (materiali) — riscuri —vectori ai 
amenințărilor (oameni sau grupuri de oameni) — 
amenințări. Vom avea în vedere, astfel, în primul 
rând, faptul că riscurile se materializează acci- 
dental şi conjunctural, pe când amenințările au la 
bază intenția de a produce anumite efecte nega- 
tive, printr-o succesiune programată! planificată 
de evenimente/acțiuni, de câtre un individ, un grup 
neorganizat de indivizi sau de către anumite 
grupări/organizaţii/entități. În al doilea rând, vom 
ține cont de relația de anterioritate: riscurile 
existente pot genera sau pot favoriza materiali- 
zarea unei amenințări, iar amenințările (ca intenție 
aplicată, pusă în practică) pot conduce la apariția 
stărilor de pericol. 

În ceea ce priveşte riscul, în sens larg, se poate 
afirma că se concretizează în discrepanţa dintre 
„aşteptarea pozitivă” şi „evenimentul negativ”, ce 
se poate produce, şi prin probabilitatea sa de a se 
produce. Riscul este cauzat de nedeterminare, de 
imposibilitatea de a cunoaşte cu certitudine eveni- 
mentele viitoare, reprezentând o stare potenţială, 
care, în anumite condiţii, poate deveni efectivă. 
Sociologia defineşte riscul drept o expresie fie a 
nedeterminării structurale a realității (caracterul 
probabilist obiectiv al evenimentelor), fie al incer- 
titudinii, al insuficienţei cunoştinţelor noastre des- 
pre procesele reale. În același timp, psihologia 
socială accentuează latura subiectivă a riscului, 
definindu-l astfel: fenomen psihologic complex 
rezultând din raportul dintre probabilitatea reuşitei 
şi cea a eşecului unei acțiuni îndreptate spre atin- 
gerea unui anumit obiectiv („câştig”) cu semnifi- 
caţie individuală sau socială’. 

În opinia noastră, vulnerabilitatea poate fi 
definită, pe larg, drept rezultatul combinării riscu- 

rilor existente la adresa unei societăți cu capaci- 
tatea acesteia de a face față şi de a supraviețui 
situaţiilor de urgență internă şi externă. 


! Joint Publication 1-02, DOD Dictionary of Military and 
Associated Terms, 23 March 2004. 
http://ww.dtic.mil/doctrine/jel/doddict/ 


? Doctrina Naţională a informaţiilor pentru securitate, 2004, 
p.16. 

* BOGDAN-TUCICOV, Ana; SEPTIMIU Chelcea; Mihai 
GOLU; Pantelimon GOLU; Cătălin MAMALI şi Petru 
PANZARU, Dicţionar de psihologie socială, Editura 
Ştiinţifică şi Enciclopedică, Bucureşti, 1981, pp. 215-216. 


2. Indicatori ai vulnerabilităţilor, riscurilor 
şi amenințărilor, globale, regionale şi naţionale 


Din enumerarea de la începutul paragrafului 
precedent a unor vulnerabilităţi, riscuri şi amenin- 
țări, deloc exhaustivă, ajungem la concluzia că 
atributul de „global” poate fi asociat unora dintre 
acestea, fie convenționale, fie asimetrice, în 
funcţie de câteva elemente determinante de bază, 
printre care se situează: 

a) existența unor trăsături generale distincte, 
pe baza cărora acestea pot fi detectate, identificate, 
analizate şi catalogate; 

b) gradul ridicat de probabilitate a materia- 
lizării lor, în fază extremă, ultimă, prin pericole la 
adresa securității unor grupuri de state, a unor 
comunităţi etc.; 

c) producerea unor efecte negative pe scară 
largă, cu mare extensie geografică, depăşind 
cadrul subregional şi cel regional; 

d) repetabilitate şi — cu rare excepții — predic- 
tibilitate (în sensul că, de exemplu, grupurile 
crimei organizate cu tendințe de acţiune globală 
tind să utilizeze aceleaşi instrumente, procedee şi 
mijloace de acţiune şi să atingă, în faza de maximă 
periculozitate, acelaşi mod de structurare, în reţele 
piramidale sau stelare, potrivit unor modele/ 
pattern-uri studiate de specialişti; 

e) dificultate extremă în prevenire şi comba- 
tere, datorită modului de operare şi acţiune în 
medii şi spații diverse ori a structurării în rețele a 
entităților (vectorilor) care stau la baza materia- 
lizării unor amenințări; 

f) necesitatea aplicării unor strategii, progra- 
me, planuri, măsuri, proceduri şi tehnici de coope- 
rare internațională, inclusiv constituirea organis- 
melor şi instrumentelor necesare operaţionalizării 
acestora, în scopul diminuării sau stopării efec- 
telor pe care le produc sau le-ar putea produce. 

Faţă de aceşti indicatori, vulnerabilitățile, 
riscurile şi amenințările regionale se articulari- 


zează atât prin existența unor trăsături specifice 
(factori de mediu, conjuncturi şi situaţii locale, 
vectori locali), cât şi prin faptul că au o extensie 
redusă, atât în plan acţional sau geografic, cât şi 
sub raportul efectelor potenţiale pe care le pot 
produce. Ele nu afectează mediul global de secu- 
ritate şi nu produc modificări ale acestuia decât la 
nivel regional, fără a schimba caracteristicile para- 
metrilor esenţiali de stare ai acestui mediu. 

Pe de altă parte, faptul că fenomenul globali- 
zării (mondializării) a evoluat, treptat, pe parcur- 
sul unui interval istoric extrem de scurt (două-trei 
decenii) de la stadiul de simplu obiect de studiu şi 
analiză prospectivă la acela de realitate prezentă 
sine qua non în viaţa cotidiană, impune o analiză 
mai atentă a întrepătrunderilor ivite, în noul 
context, între vulnerabilităţile, riscurile şi amenin- 
țările de securitate regionale şi cele globale. 

Efectele globalizării tind să devină ubicue, 
extinzându-se de la cele mai mărunte aspecte ale 
activității, desfăşurate în profesii aparent fără 
legătură una cu alta, până la generalizarea unor 
atitudini, comportamente şi atitudini culturale. De 
la Vancouver la Gibraltar şi de aici până la 
țărmurile orientale ale Asiei şi ale insulelor din 
arhipelagurile Pacificului, companii cu extindere 
globală îşi promovează mărfurile, produsele şi 
serviciile, utilizând reclame cu aproape acelaşi 
conținut, în care diferă uneori doar limba de 
prezentare; firmele de turism bine cotate şi situate 
pe piaţă nu mai întâmpină greutăţi în a oferi, celor 
doritori şi capabili să suporte costurile, pachete 
atractive de entertainment, concomitent, pentru 
destinaţii situate pe toate continentele; Internetul 
şi canalele de ştiri cu acoperire mondială transmit 
informaţii live, pretutindeni, pe toate meridianele 
şi paralelele Pământului, de îndată ce într-un colț 
de lume se întâmplă ceva neobişnuit. Bombar- 

damentul infomediatic (zgomotul informaţional), 
posibil datorită avântului fără precedent al 
tehnicilor de comunicare la distanţă, constituie, 
astfel, una dintre componentele esenţiale ale 
globalizării, cu influenţă şi efecte asupra relațiilor 
şi tehnicilor de menţinere şi consolidare a puterii, 
atât pe componenta sa de soft, cât şi pe cea de 
hard. 

Pornind de la aceste intercondiţionări şi 
determinări reciproce ale fenomenelor, stărilor, 
conjuncturilor şi evoluţiilor prezentului, se poate 
aprecia că şi securitatea — domeniu definit, în 
general, ca o stare de normalitate în care nu există 
(sau sunt prezente în număr şi intensitate redusă) 
vulnerabilități, riscuri şi amenințări la adresa vieţii 
şi integrității persoanelor, mediului şi instituțiilor 
reprezentative pentru comunitățile sociale, națiuni 
sau state (grupuri de state) — tinde să-şi transfor- 
me, pas cu pas, conţinutul şi sfera de reprezentare 
noțională şi extensie funcțională şi de acţiune. Din 
ce în ce mai mult, riscurile sau amenințările 
regionale tind să îşi amplifice efectele şi să se 
transforme în riscuri şi amenințări mult mai 
extinse, ceea ce impune, în contextul procesului 
globalizării, modificarea comportamentelor în 
sfera securității. Tot mai multe strategii şi planuri 
pentru prevenirea şi contracararea acestora prevăd 
măsuri de cooperare care transcend granițele 
naţionale, în condiţiile în care statele democratice 
au ajuns la concluzia că securitatea fiecăruia 
depinde de securitatea tuturor celorlalți, într-o 
lume interdependentă, care are de protejat şi 
apărat o serie de valori, principii şi interese 
fundamentale, comune. 

Şcoala de la Copenhaga şi dezbaterile 
cercurilor de experți în domeniul studiilor de 
securitate au adus în atenție noile dimensiuni ale 


securității, într-o lume marcată de efectele globa- 
lizării, dar şi de o mai pronunţată anarhie, față de 
„logica realpolitik-ului” secolelor trecute. Vulne- 
rabilitățile, riscurile şi amenințările prezentului nu 
mai privesc doar ecuația echilibrelor puterii, 
aplicându-se unui sistem internațional dinamic şi 
flexibil, în plină transformare. Scopurile analitice 
ale cercetărilor şi eforturilor în direcția identifică- 
rii şi cunoaşterii acestora privesc acum diferen- 
țierea tipurilor de interacțiuni la nivelul sectoa- 
relor militar, politic, societal, economic şi de 
mediu, la aceste paliere referențiale clasice 
adăugându-se sau propunându-se să fie adăugate 
alte direcţii de investigație şi delimitare metodo- 
logică. Aceste demersuri urmăresc, deopotrivă, 
atât securizarea unor vulnerabilități, riscuri şi ame- 
nințări, într-un proces multidimensional de 
construcție socială în care implicarea publică 
(contribuţia societăţii civile) se amplifică progre- 
siv, cât şi rezolvarea problemelor complexelor de 
securitate regionale şi subregionale, prin conştien- 
tizarea necesităților de acţiune şi intervenție 
colectivă. 

Astfel, se poate aprecia că, pe măsură ce 
vulnerabilitățile, riscurile şi amenințările tind să se 
globalizeze, pe măsură ce vectorii propagatori ai 
unor ameninţări (crima organizată şi rețelele tero- 
riste) se structurează şi îşi uniformizează tehnicile 
şi procedeele de acțiune ilegală, devine tot mai 
pregnant efectul de conştientizare a necesității 
unor forme de identificare, analiză, prevenire şi 
acțiune concertată de contracarare, într-un mediu 
de securitate flexibil, caracterizat de cooperare, 
schimb de informaţii şi interoperabilitate la 
diverse niveluri instituționale, efect şi necesitate a 
globalizării. 


3. Vulnerabilităţi, riscuri şi ameninţări la adresa securităţii naţionale 
provenite din mediul internaţional 


În acest ansamblu de cauze, fenomene, efecte 
şi evoluţii globale sau care tind să se globalizeze, 
se naşte, firesc, întrebarea: Care sunt prioritățile? 
Desigur că, într-un sistem internațional marcat 
decisiv de interdependenţe, fenomenele, riscurile 
şi amenințările globale trebuie cunoscute şi ana- 


lizate. Dar atât teoreticienii, cât şi profesioniștii 
din domenii practic-aplicative ştiu că orice analiză 
temeinică nu poate fi efectuată fără procesul de 
sinteză, prin desfacerea elementelor ansamblului 
în părțile sale constituente şi investigarea fiecă- 
reia, cu minuțiozitate. Aşadar, la acelaşi nivel înalt 

de prioritate se află demersurile vizând locul şi 
rolul pe care unele vulnerabilităţi, riscuri şi ame- 
nințări regionale dintr-un spațiu geopolitic apro- 
piat României (sud-estul european) îl au, într-un 
mediu extins de securitate, precum şi modalitățile 
prin care acestea pot fi diminuate sau chiar 
eliminate. 

Ca răspuns la aceste potenţiale vulnerabilități, 
riscuri şi amenințări, politica de securitate a 
României are, în domeniul social, următoarele 
obiective: 

1. Combaterea sărăciei. 

2. Consolidarea dialogului şi a securității 
sociale. 


3. Alinierea la normele europene în domeniul 
ocupării forței de muncă. 

4. Reforma pensiilor. 

5. Perfecţionarea 
socială. 

6. Îmbunătăţirea stării de sănătate a populaţiei. 

7. Asigurarea protecției copilului, ca prioritate 
națională, şi reglementarea sistemului de adopţii. 

8. Sprijinirea şi întărirea familiei, ca entitate 
socială fundamentală. 

9. Prevenirea şi combaterea marginalizării 
sociale. 

10. Dezvoltarea civismului, a solidarităţii 
sociale şi a dialogului intercultural. 


sistemului de asistență 


PROPUNERI: 


e Întărirea suportului moral, material şi spiritual necesar în contextul presiunilor 
factorilor multipli şi complecşi care, în timp, au influenţat şi influenţează toate 
nivelurile şi dimensiunile securităţii naționale: de la securitatea individului la cea 
a naţiunii şi de la dimensiunea socială la cea de mediu. 

Chiar dacă procesul menționat face ca anumite atitudini şi modele 
comportamentale sau unele pattern-uri instituționale să fie adoptate în cuprinsul 
unor mari spații geografice şi geopolitice, particularităţile regionale, identitățile 
regionale şi specificităţile din care pot deriva riscuri şi ameninţări de securitate 
rămân un element de care trebuie să ţinem seama în analiza mediului de 
Securitate şi în proiectarea unor strategii, planuri Sau proiecte menite să 


promoveze şi să consolideze stabilitatea sistemului relaţiilor internaționale, în 
interiorul unor complexe şi arhitecturi regionale de securitate. 

ştiinţifică din domeniul securității. 

